PATVIRTINTA

Anykščių rajono  savivaldybės tarybos

                                                                                                                 2020 m. sausio 30 d.

                                                                                    sprendimu Nr. 1-TS-8              

ANYKŠČIŲ RAJONO SAVIVALDYBĖS STRATEGINIO 2020–2022 METŲ VEIKLOS PLANO 1 PROGRAMOS „DARNI KURORTINĖS PLĖTROS PROGRAMA“ 

1.2.1.17 PRIEMONĖS „TURIZMO PROJEKTŲ ĮGYVENDINIMAS” APRAŠAS

	I BENDROSIOS NUOSTATOS
	Šiame dokumente aprašoma Anykščių rajono strateginio 2019–2025 metų plėtros plano ir Anykščių rajono savivaldybės strateginio 2020–2022 m. metų veiklos plano 1 programos „Darni kurortinės plėtros programa“ 1.2.1.17 priemonė „Turizmo projektų įgyvendinimas” (toliau – Priemonė)

	Priemonės pavadinimas
	„Turizmo projektų įgyvendinimas”

	Priemonės Nr.
	1.2.1.17

	Priemonės įgyvendinimo laikotarpis
	2020–2022 m.

	Asignavimų valdytojas
	Anykščių rajono savivaldybės administracijos direktorius (toliau - Administracijos direktorius)

	Su priemonės įgyvendinimu susiję įstatymai ir kiti teisės aktai
	Lietuvos Respublikos vietos savivaldos įstatymas.

Anykščių rajono strateginis 2019–2025 metų plėtros planas, patvirtintas 2018 m. gruodžio mėn. 20 d. Anykščių rajono savivaldybės tarybos sprendimu Nr. 1-TS-337.

Anykščių rajono savivaldybės strateginis 2020–2022 m. metų veiklos planas, patvirtintas 2020 m. sausio mėn.  30 d. Anykščių rajono savivaldybės tarybos sprendimu Nr. 1-TS-8

	Priemonės vykdytojai
	Viešieji juridiniai asmenys, vykdantys turizmo ir turizmo rinkodaros veiklą Anykščių rajono savivaldybės teritorijoje bei registruoti Lietuvos Respublikos teisės aktų nustatyta tvarka

	Priemonės koordinatorius
	Anykščių rajono savivaldybės  administracijos (toliau – Savivaldybės) Kultūros, turizmo ir komunikacijos skyrius

	II PRIEMONĖS PARENGIMO ARGUMENTAI


	Priemonė parengta siekiant įgyvendinti Anykščių rajono   strateginio 2019–2025 metų plėtros plano 1 prioriteto „Kultūrinio turizmo vystymas ir kurortinė plėtra“ 1.1 tikslą „Kultūrinio turizmo vystymas rajone“ ir 1.3. tikslą „Kurorto statuso siekimas ir rajono įvaizdžio stiprinimas“


	III PRIEMONĖS APRAŠYMAS


	Priemonė skirta plėtoti subalansuotą turizmo infrastruktūrą, produktus ir paslaugas, gerinti Anykščių, kaip patrauklios turizmo vietovės įvaizdį ir  žinomumą Lietuvoje bei užsienyje

	Priemonės  tikslas (-ai)
	1. Formuoti Anykščių rajono kaip patrauklios turizmo vietovės įvaizdį ir didinti žinomumą Lietuvoje bei užsienyje.                    
2. Plėtoti turizmo infrastruktūrą, produktus ir paslaugas.

	Tikslo įgyvendinimo aprašymas
	Siekiant formuoti Anykščių, kaip patrauklios turizmo vietovės įvaizdį, geriau išnaudoti turizmo išteklius ir pritraukti daugiau vietos ir užsienio turistų, būtina plėtoti turizmo infrastruktūrą, produktus ir paslaugas ištisus metus bei vykdyti kryptingą, Anykščių kraštui pritaikytą turizmo rinkodarą Lietuvoje ir užsienyje

	Uždavinys Nr. 1
	Plėtoti turizmo infrastruktūrą, kurti naujus išskirtinius,  inovatyvius turizmo produktus ir paslaugas bei gerinti esamų kokybę Anykščių rajone (prioritetas: kultūrinis, gamtos ir sveikatos turizmas)

	Priemonės uždaviniui Nr. 1 pasiekti
	Iš dalies remti infrastruktūros plėtros projektus ir naujų produktų ir paslaugų atsiradimą Anykščių rajone

	Siekiami rezultatai:
	Nauja ar atnaujinta turizmo infrastruktūra, produktai ir paslaugos, atvykstančiųjų turistų skaičiaus augimas (nakvynių skaičiaus augimas)

	Rezultato vertinimo kriterijai
	Įgyvendinti turizmo infrastruktūros, produktų ir paslaugų plėtros projektai

	Uždavinys Nr. 2
	Vykdyti nuoseklią ir aktyvią kompleksinę rinkodarą Lietuvoje ir atvykstamojo turizmo rinkose

	Priemonės uždaviniui Nr. 2 pasiekti
	Iš dalies remti nuoseklios ir aktyvios kompleksinės rinkodaros priemonių įgyvendinimą Lietuvoje ir atvykstamojo turizmo rinkose


	Siekiami rezultatai:
	Veiksmingų ir tikslingų rinkodaros priemonių parinkimas ir įgyvendinimas. Prioritetinės kompleksinės priemonės: dalyvavimas turizmo parodose, kontaktų mugėse, verslo misijose Lietuvoje ir užsienyje; verslo misijų, pažintinių turų ir kitų turizmo skatinimo renginių organizavimas Lietuvos ir užsienio partneriams Anykščių rajone; bendradarbiavimas su turizmo atstovavimo paslaugų teikėjais Lietuvoje ir užsienyje; įvaizdinių ir turistams skirtų leidinių/vaizdo klipų/mobiliųjų programėlių/suvenyrų/ parengimas, leidyba/gamyba/kūrimas ir platinimas/viešinimas; komunikacija ir efektyvios reklamos kampanijos televizijoje, radijuje, spaudoje, interneto portaluose, socialiniuose tinkluose ir kituose viešinimo kanaluose; jungtinių (su Lietuvos ir užsienio partneriais) rinkodarinių projektų įgyvendinimas ir kitos aktualios priemonės.

	IV PRIEMONĖS ĮGYVENDINIMAS


	Priemonė įgyvendinama Administracijos direktoriaus nustatyta tvarka skiriant finansavimą įgyvendinti pareiškėjų pateiktus projektus. Informacija apie metų prioritetus, kasmetinį ar papildomą projektų finansavimą, kvietimas teikti paraiškas, skelbiama Anykščių rajono savivaldybės internetiniame puslapyje www.anyksciai.lt. Paraiškų priėmimo terminas – ne trumpesnis kaip 20 kalendorinių dienų nuo konkurso paskelbimo datos. Konkretus paraiškų pateikimo terminas nurodomas kvietime.  
Konkursui pateiktus projektus vertina ir pasiūlymus dėl jų finansavimo Administracijos direktoriui teikia Administracijos direktoriaus įsakymu sudaryta ekspertų komisija. Sprendimą dėl finansavimo skyrimo projektų įgyvendinimui priima Administracijos direktorius, atsižvelgdamas į ekspertų komisijos rekomendacijas ir pasiūlymus. Už priemonių, numatytų projektuose, organizavimą, įgyvendinimą ir lėšų tinkamą panaudojimą atsako priemonės vykdytojai.

	V PRIEMONĖS VERTINIMAS IR ATSAKOMYBĖ


	Už priemonės įgyvendinimą atsako Kultūros, turizmo ir komunikacijos skyrius. Duomenys apie priemonės įgyvendinimą pateikiami per strateginio veiklos planavimo ir valdymo (QPR) sistemą. Už lėšų, skirtų įgyvendinti projektus, tinkamą panaudojimą atsako priemonės vykdytojai, kuriems pagal sutartis skiriamos lėšos. Už priemonės lėšų apskaitą atsako Savivaldybės administracijos Finansų ir apskaitos skyrius.

	VI PRIEMONĖS FINANSAVIMO ŠALTINIAI   
	Anykščių rajono savivaldybės biudžeto lėšos, kitų fondų ir programų parama

	VII BAIGIAMOSIOS NUOSTATOS
	Dėl nepakankamo Priemonei įgyvendinti skirto finansavimo gali mažėti pasiekimų rodikliai.

Šis aprašas tvirtinamas ir keičiamas Anykščių rajono savivaldybės tarybos sprendimu.

